אלכסנדר לבד

אלכסנדר לֶבֵד (ברוסית: Алекса́ндр Ива́нович Ле́бедь)  (20 באפריל 1950 – 28 באפריל 2002) היה גנרל בצבא ברית המועצות ובצבא רוסיה ופוליטיקאי פופולרי, שנהרג בהתרסקות מסוק.

ביוגרפיה
אלכסנדר לבד נולד ב-20 באפריל 1950 בעיר נובוצ'רקסק שבדרום רוסיה. לאחר סיום בית ספר תיכון, ניסה להתקבל לקורס טיס, אך נדחה בשל ליקויים בריאותיים. בשנת 1969 הוא התקבל לבית ספר לקציני חיל הצנחנים, בעיר ריאזן, אותו סיים בשנת 1973. לאחר סיום הלימודים הוא שירת כמפקד מחלקה ומפקד פלוגה של צוערים באותו בית הספר. בשנים 1980–1982 הוא לחם כמפקד גדוד צנחנים באפגניסטן. על אומץ לבו עוטר בשני אותות הצטיינות (עיטור הכוכב האדום ועיטור הדגל האדום).

במהלך הפוטש של אוגוסט לבד לצד פאבל גרצ'וב היה בין מפקדי חיל הצנחנים שהחלו שיחות עם נציגי של בוריס ילצין וסירבו לבצע תקיפה של בניין הפרלמנט.

לבד נודע כמי שסיים את מלחמת צ'צ'ניה הראשונה, וכמי שהכניע את כוחות הצבא המולדבי במלחמתם נגד הבדלנים מטרנסניסטריה. לאחר שירות צבאי ממושך נאלץ לבד לפרוש מהצבא, בעקבות מחלוקת עם שר ההגנה. הוא פנה לחיים פוליטיים, והתמודד על משרת נשיא רוסיה מול בוריס ילצין, והגיע בבחירות אלה למקום השלישי. לאחר הבחירות מונה לבד ליועץ לענייני ביטחון לאומי.

בתפקידו האחרון הוא שימש כמושל מחוז קרסנוירסק שבסיביר. לבד נהרג בתאונת מסוק, שארעה בהרי סייאן, בדרום סיביר המזרחית, לאחר שהמסוק התנגש ברשת קווי חשמל בשל תנאי מזג אוויר קשים.

קישורים חיצוניים

 

ערכים שבהם תבנית בריטניקה אינה מתאימה
קצרמר סובייטים
קצרמר פוליטיקאים
פוליטיקאים רוסים
גנרלים בכוחות המזוינים של הפדרציה הרוסית
גנרלים סובייטים
אישים בעימות הרוסי-צ'צ'ני
מקבלי עיטור הדגל האדום
מקבלי עיטור הכוכב האדום
סובייטים שנהרגו בתאונות אוויריות
מועמדים לנשיאות רוסיה
חבל מנהלי קרסנויארסק
חברי מפלגת רוסיה המאוחדת
חברי הדומה הממלכתית
מלחמת אפגניסטן (ברית המועצות): אישים
סובייטים שנולדו ב-1950
רוסים שנולדו ב-1950
רוסים שנפטרו ב-2002